KONKURSA

**„SAKOPTĀKAIS MEŽS”**

NOLIKUMS

1. **Konkursa organizētājs:** Latvijas Meža īpašnieku biedrība
2. **Konkursa mērķis:**
	1. Apzināt labas mežsaimniecības prakses piemērus privātajos mežos.
	2. Rādīt labus piemērus citiem meža īpašniekiem tādējādi popularizējot ilgtspējīgu meža apsaimniekošanu.
	3. Informēt sabiedrību par pozitīviem piemēriem privāto mežu apsaimniekošanā, veicinot sabiedrības izpratni par lauku kultūrvides saglabāšanu.
3. **Konkursa izsludināšana, pieteikšanās un norises laiks:**
	1. Konkurss tiek izsludināts Latvijas Meža īpašnieku biedrības tīmekļa vietnē [www.mezaipasnieki.lv](http://www.mezaipasnieki.lv)
	2. Pieteikumu konkursam par savu vai citu privātā meža īpašumu var iesniegt jebkura fiziska vai juridiska persona, t.sk. pašvaldība, apsaimniekotājs vai pilnvarotā persona.
	3. Pieteikumu konkursam iesniedz papīra formā vai elektroniski (elektroniski parakstīts un ieskanēts pieteikums vai elektroniski iesniegts pieteikums, aizpildot [Google veidlapas](https://bit.ly/3F2AyTO)) no 02.05.2022. līdz 04.07.2022.
		1. Papīra formātā nosūta pa pastu ar ne vēlāk kā 04.07.2022. datētu pasta zīmoga nospiedumu.
		2. Iesniedz (nosūta) šādā adresē: Latvijas Meža īpašnieku biedrība, Republikas laukums 2, Rīga, LV-1981, 508. kab., e-pasts: konkurss@mezaipasnieki.lv ar norādi: „Pieteikums konkursam „Sakoptākais mežs””.
	4. Konkurss „Sakoptākais mežs” tiek organizēts laika periodā no 02. maija līdz 16. decembrim.
	5. Pieteikšanās konkursam notiek, aizpildot 1. pielikumā doto veidlapu, kā arī brīvā formā veidotu pieteikuma pamatojumu, kurā norāda nepieciešamo informāciju vai ievada nepieciešamo informāciju [Google veidlapā](https://bit.ly/3F2AyTO), lai pretendentu varētu izvērtēt atbilstoši nolikuma 4. punktā minētajiem kritērijiem.
4. **Konkursa vērtēšanā tiek izmantoti šādi kritēriji:**

|  |  |
| --- | --- |
| **Nr. p.k.** | **Vērtēšanas kritēriji** |
| 1. | Ieguldījums produktīvu, noturīgu mežaudžu izveidē |
| 1.1 | Atjaunošana un mežizstrāde  |
| 1.2 | Kopšana |
| 1.3 | Meža infrastruktūra |
| 2. | Zinātniski pamatotu metožu izmantošana ilgtspējīgā meža apsaimniekošanā  |
| 3. | Zemes racionāla izmantošana |
| 4. | Ainavas elementu plānošana |
| 5. | Saskarsme ar kaimiņiem un pašvaldību |

1. **Konkursa “Sakoptākais mežs” vērtēšanas komisija:**
	1. Konkursa 1. kārtas komisija sastāv no ne mazāk kā trim komisijas locekļiem.
	2. Konkursa 2. kārtas komisija sastāv no ne mazāk kā pieciem komisijas locekļiem.
	3. Biedrības valdes priekšsēdētājs ar rīkojumu apstiprina Komisiju sastāvu un norīko personu, kas veiks protokolista pienākumus. Komisiju pirmajā sēdē ievēl Komisijas priekšsēdētāju un Komisijas priekšsēdētāja vietnieku.
	4. Komisija nepieciešamības gadījumā ir tiesīga pieaicināt neatkarīgus speciālistus.
2. **Konkursa norise, uzvarētāju noteikšana un apbalvošana:**
	1. Konkurss notiek divās kārtās:
		1. Laika posmā no 05. līdz 18. jūlijam notiek pieteikto īpašumu izvērtēšanas 1. kārta. Veicot izvērtēšanu 1. kārtā, komisija lēmuma pieņemšanai izmanto pieteikumā norādīto informāciju, kas sagatavota atbilstoši nolikuma 3.5 punktā minētajam. Komisija izvirza konkursa 2. kārtai ne mazāk par pieciem meža īpašumiem, par ko tiek sagatavots Protokols, kuru paraksta visi komisijas locekļi. Komisija informē visus īpašniekus, kas izvirzīti vērtēšanai 2. kārtā. Komisija patur tiesības nevirzīt konkursa 2. kārtai tos īpašumus, kuru īpašniekam vai tiesiskajam valdītājam ir ticis piemērots administratīvais vai kriminālsods par meža apsaimniekošanas, dabas aizsardzības vai nodokļus regulējošo normatīvo aktu pārkāpumiem.
	2. Laika posmā no 4. augusta līdz 13. decembrim notiek Konkursa izvērtēšanas 2. kārta. Komisija izvērtē 1. kārtā izvirzītos īpašumus, tiek veikta iepazīšanās ar īpašumiem klātienē, un noteikti Galvenās balvas un divu veicināšanas balvu ieguvēji. Klātienē īpašumus izvērtē ne mazāk kā trīs komisijas pārstāvji (atkarībā no valstī pastāvošajiem ierobežojumiem), savukārt pārējai žūrijas komisijai tiek nodrošināts video materiāls, lai izvērtētu īpašumus neklātienē. Nosakot Galvenās balvas un divu veicināšanas balvu ieguvējus, Komisijas locekļi izvērtē īpašumu apmeklējuma laikā iegūto informāciju vai konkursa organizētāju sagatavoto video materiālu par konkrēto meža īpašumu, vērtējot to atbilstoši nolikuma 4. punktā minētajiem kritērijiem. Uzvarētāja un divu veicināšanas balvu ieguvēju noteikšana tiek veikta pēc visu īpašumu apsekošanas un sagatavoto video materiālu noskatīšanās. Katrs komisijas loceklis aizpilda vērtēšanas tabulu, sakārtojot apsekotos īpašumus dilstošā secībā, visaugstāk vērtētajam piešķirot vienu punktu. Komisijas locekļu aizpildītās tabulas tiek apkopotas, aprēķinot iegūto punktu skaitu katram meža īpašumam. Par konkursa Galvenās balvas ieguvēju tiek atzīts mežs, kas saņēmis vismazāko punktu skaitu. Ja punktu skaits ir vienāds diviem vai vairākiem pretendentiem, augstāku vietu iegūst pretendents, kuram augstāku vietu ir piešķīris komisijas priekšsēdētājs. Divas veicināšanas balvas iegūst nākamie mazāko punktu skaitu ieguvušie pretendenti.
	3. Konkursa galvenā balva ir motorinstruments jaunaudžu kopšanai. Veicināšanas balvas ir dāvanu kartes meža stādāmā vai dekoratīvā materiāla ieguvei.
	4. Uzvarētāju apbalvošana notiek Meža nozares Gada balvas “Zelta čiekurs” pasākuma ietvaros.
3. **Konkursa komisija ir tiesīga fotografēt un filmēt vērtējamos objektus un iegūtos materiālus izmantot apbalvošanas pasākumā un citām ar konkursa norisi un publicitāti saistītām vajadzībām.**
4. **Informācija par konkursa rezultātiem tiek ievietota Latvijas Meža īpašnieku biedrības tīmekļa vietnē** [**www.mezaipasnieki.lv**](http://www.mezaipasnieki.lv)**.**
5. **Nosūtot pieteikumu, Jūs iesniedzat savus personas datus. Pārzinis: Biedrība “Latvijas meža īpašnieku biedrība”, kontaktinformācija: Republikas laukums 2-508, Rīga, LV-1981, elektroniskais pasts: konkurss@mezaipasnieki.lv, tālrunis 26121590. Datu apstrādes mērķis: pieteikuma nodrošināšana konkursam “Sakoptākais mežs”. Papildus informācija par datu apstrādi pieejama Privātuma politikā:** [**https://mezaipasnieki.lv/lv/privatuma-politika**](https://mezaipasnieki.lv/lv/privatuma-politika)**.**

*Pielikums nr. 1*

*konkursa „Sakoptākais mežs” nolikumam*

**Latvijas Meža īpašnieku biedrības**

 **konkursa „Sakoptākais mežs”**

**vērtēšanas komisijai**

**PIETEIKUMS**

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_vēlos pieteikt

 (īpašnieka vai pārstāvja vārds, uzvārds)

nekustamo īpašumu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (īpašuma nosaukums)

ar kopējo meža platību \_\_\_\_\_\_\_ha, kas atrodas\_\_\_\_\_\_\_\_\_\_\_\_\_\_\_\_\_\_\_\_ pagasta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (īpašuma adrese)

Latvijas Meža īpašnieku biedrības organizētajam konkursam „Sakoptākais mežs”.

Īpašnieka vai kontaktpersonas tālrunis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar savu parakstu apliecinu, ka esmu iepazinies ar konkursa nolikumu un piekrītu dalībai konkursā.

2022. gada\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts, paraksta atšifrējums)

***Aizpildīta pieteikuma veidlapa un pieteikuma pamatojums elektroniskā formā jāsūta uz e-pastu*** ***info@mezaipasnieki.lv*** ***vai papīra formā uz pasta adresi: Latvijas Meža īpašnieku biedrība, Republikas laukums 2-508, Rīga, LV-1981,*** ar norādi: „Pieteikums konkursam „Sakoptākais mežs”.

*Pielikums nr. 2*

*konkursa „Sakoptākais mežs” nolikumam*

**Latvijas Meža īpašnieku biedrības**

 **konkursa „Sakoptākais mežs”**

**vērtēšanas komisijai**

**PIETEIKUMA PAMATOJUMS**

*Lai konkursa žūrija varētu kvalitatīvi izvērtēt Jūsu sagatavoto pieteikumu, lūdzu brīvā tekstā sniedziet atbildes uz iepriekš sagatavotiem jautājumiem. Atsevišķiem jautājumiem iekavās norādītas minimālās prasības, kas būtu jāiekļauj atbildē. Lūgums uz jautājumiem atbildēt izvērstā formā. Jautājumi ir saskaņā ar konkursa nolikuma 4. punkta vērtēšanas kritērijiem.*

1. **Informācija par īpašnieku (*izglītība, kursi kas apmeklēti saistībā ar mežsaimniecību, pieredze darbā ar īpašuma apsaimniekošanu*) un pieteiktā īpašuma raksturojums (*piemēram, lielums, dzimtas vai pirkts, objekti, kas tajā atrodas, mežaudžu raksturojums, dabas vērtības, izaicinājumi*)**
2. **Kādu ieguldījumu esat veicis produktīvu, noturīgu mežaudžu veidošanā?**
3. **Vai īpašumā esat veicis/veicat meža atjaunošanu un mežizstrādi?**
4. **Vai esat veicis ieguldījumu meža infrastruktūras uzlabošanā?**
5. **Vai ilgtspējīgas meža apsaimniekošanas nodrošināšanai praksē izmantojat zinātniski pamatotas metodes?**
6. **Vai uzskatāt, ka racionāli izmantojat Jūsu valdījumā esošo zemi? (*kopšana, meliorēšana, apmežošana utt*).**
7. **Vai domājat par / veicat ainavas elementu plānošanu?**
8. **Kāda ir Jūsu saskarsme ar kaimiņiem un pašvaldību?**
9. **Noslēgums (vieta Jūsu komentāriem, replikām, ja tādi ir).**